अठमां नराताः राम-सुग्रीब-मलाप ते बाली बध दस्सेसा जन्दा ऐ। बाली बध शा पैह्‌लें सुग्रीब राम जी गी आखदा ऐ जे बाली बड़ा बली ऐ। ओ तुन्दे शा सौखा नेई मरोन लगा। तां राम जी इक्क तीर मारदे न जेह्‌ड़ा दस्सें रूक्खें बिच्चा निकली जन्दा ऐ ते ओ सारे रुक्ख ढेई जन्दे न। ए सीन बी नीम-न्हेरै हुन्दा ऐ। रामजी जिसलै तीर छोड़दे न तां तीर जलदा-बलदा अगड़ा बधदा ऐ। दस्स-दस्स फुट्टें दे छिडै दस्स रुक्ख खडेरे दे हुन्दे न। ए रुक्ख खजूरी दे पट्ठें दियां फूढ़ियैं लपेटियै ते पेंट करियै बनाए दे होंदे न ते सच्चे लभदे न। तीर जिसलै इक्क बूटे कोल पुजदा ऐ ता ओ बूटा ढेई जन्दा ऐ, तीप अगड़ा होंदा ऐ। इंयां बारी-बारी सारे हूटे ढेई जन्दे न। सेही इंयां हुन्द ऐ जे तीर बूटे दे बिच्चा निकली गेआ ऐ। इस सीन च बिजली दा मकैनिजम बरतेआ जन्दा ऐ। बटन दबाने पर रुक्ख डिग्गी पौंदे न।